

ANALIZA DJEČIJIH FRAKTALA



Jasno povučena crta govori o pouzdanom djetetu koje je usmjereno prema cilju . Samostalan je i savjestan. Srednja veličina crteža govori o uravnoteženom, mirnom karakteru, a skladna okrugla polja crtaju djeca koja su sklona stvaralaštvu.

  
Veliki crtež, koji zauzima više od 2/3 lista, s crtama koje prelaze rub lista govori o djetetu koje ne može da se usredotoči na zadatak. Oštro, nezgrapno povučene crte govore o postojećoj napetosti. Međutim, precizno i uredno obojena polja govore o odgovornosti i nastojanju da pri bilo kojoj aktivnosti ne izlaze iz okvira precizno datih uputa o čemu nam govori i kombinacija boja na ovom crtežu (tamno plava u kombinaciji sa crnom).



Veliki crteži sa krupnim poljima govore o dobroćudnoj, otvorenoj djeci. Način na koji je obojen crtež, nepažljivo, boja prelazi granicu polja, crte su povučene neravnomjerno kao da je rađen u žurbi govori o nedostatku pažnje i strpljenja.



Crtež koji prelazi na jasnu umjetničku formu. Jasno povučene crte govore o snažnom karakteru. Učenik koji je samostalan i usmjeren ka cilju skladno povezuje veličinu polja (1/3krupnih, 1/3 srednjih i 1/3 malih polja). Boje koje su korištene govore o djetetu koje je puno energije i koje je sposobno da se nosi sa svim izazovima ali i da pomogne drugima.

**NAPOMENA**: Učitelji se ne bave psihoanalizom dječijih crteža. Ne određujemo dijagnozu niti dajemo terapiju. Učitelji u nastavi koriste fraktal isključivo zbog opuštajućeg djelovanja crtanja i bojenja. Kod djece razvijamo maštu kroz analizu onog što su dobili na svom fraktalnom crtežu, usmjeravamo ih na pravilan pritisak olovke na papir, savjetujemo pri odabiru polja za bojenje kako bi dobili skladno obojen rad, savjetujemo o načinu bojenja polja (bojiti u jednom smjeru, ne prelaziti liniju, ...), crtanjem i bojenjem fraktala razvijamo istrajnost, upornost i vježbamo grafomotoriku koja nam je jako važna za pisanje, crtanjem fraktala sva djeca (bez obzira na teškoće koje imaju) dobiju mogućnost da postignu cilj, tj. dobro urađen crtež.